open-index/open-wikipedia-markdown huggingface dataset:
பனிமலை

[thumb|[கிரீன்லாந்து|கிரீன்லாந்தில் காணப்படும் ஒரு பனிமலை]]
thumb|கிரீன்லாந்தில் காணப்படும் பனிமலைகளினதும், பனியாறுகளினதும் தோற்றம்
**பனிமலை** (*Iceberg*) என்பது நன்னீரைக் கொண்ட பனியாறு, பனியடுக்கு போன்றவற்றில் ஏற்படும் பனித் தகர்வு செயல்முறையினால், அவற்றிலிருந்து திடீரென உடைந்து, பிரிந்து செல்லும் பெரும்பகுதி பனிக்கட்டியை மலைபோலக் கொண்ட அமைப்பாகும்.. இந்த பனிமலைகள் திறந்த நீர்நிலைகளில் தாமாக மிதந்தபடி இருக்கும். அத்துடன் பனிமலைகள் பனியடுக்கு அல்லது பனியாற்றிலிருந்து வருவதனால், ஆரம்பத்தில் இருந்தே நன்னீரைக் கொண்டதாக இருக்கும். இதனை கடல் பனியுடன் ஒப்பிடும்போது, கடல் பனி ஆரம்பத்தில் உப்பைக் கொண்டிருந்து, பின்னர் அதன் தோற்ற மாற்றச் செயல்முறையின்போது, உப்பை இழந்து நன்னீராக மாற்றமடையும்.

தூய்மையான பனியின் அடர்த்தி கிட்டத்தட்ட 920 கி.கி/மீ³ ஆகவும், கடல் நீரின் அடர்த்தி 1025&nbsp;கி.கி/மீ³ ஆகவும் இருப்பதனால், பனிமலையின் கனவளவின் ஒன்பதில் ஒரு பங்கு மட்டுமே நீருக்கு மேலாகக் காணப்படும். நீரின் கீழாக இருக்கும் பனிமலையின் தோற்றத்தை, நீரின் மேற்பரப்புக்கு மேலாக இருக்கும் தோற்றத்தைக் கொண்டு தீர்மானிப்பது கடினம். இதனால் நீரின் கீழான அமைப்பைப் பற்றித் தெரிந்து கொள்ளாமல், பனிமலைகளின் அருகே செல்வது ஆபத்தானதாக இருக்கின்றது.

பனிமலைகள் கடல் மட்டத்திற்கு மேலாக 1 இலிருந்து 75 மீட்டர் உயரம், 100000 இலிருந்து 200000 மெட்ரிக் தொன்கள் எடை வரை வேறுபடும். வட அட்லாண்டிக் பெருங்கடலில் காணப்படும் தெரிந்த, மிகப்பெரிய பனிமலையானது கடல் மட்டத்தில் இருந்து 168 மீட்டர் உயரத்தைக் கொண்டிருக்கின்றது. இது மேற்கு கிரீன்லாந்தில் உள்ள பனியாறுகளில் இருந்து பெறப்பட்டது. இந்த பனிமலையின் உள்ளே வெப்பநிலை -15 இலிருந்து -20 °C (5 to -4 °F) வரை வேறுபடும்.[ 

பழைய ஆவணங்களின்படி, உலகில் கண்டறியப்பட்ட மிகப் பெரிய பனிமலையானது அண்டார்ட்டிக்கா வில் இருந்தது. அதன் பரப்பளவு 31000 சதுர கிலோமீட்டர் (335 கி.மீ. x 97 கி.மீ.) ஆகும். பெல்ஜியம் நாட்டின் பரப்பளவை விட இது அதிகமாகும். இது தெற்கு பசுபிக் பெருங்கடலில், Scott Island இற்கு மேற்காக 240 கி.மீ. தூரத்தில் அமைந்துள்ளது. USS Glacier இனால் 1956 ஆம் ஆண்டு, நவம்பர் 12 இல் கண்டறியப்பட்டது. பனிமலைகளின் வெவ்வேறு அளவிற்கேற்ப அவை வெவ்வேறு பெயர் கொண்டு அழைக்கப்படும்.

## அண்மையில் அறியப்பட்ட பெரிய பனிமலைகள்
*பனிமலை B-15 - , 2000
*பனிமலை A-38, about , 1998
*பனிமலை B-15A, , broke off 2003
*பனிமலை C-19, , 2002
*பனிமலை B-9, , 1987
*பனிமலை D-16, , 2006
*வடக்கு கிரீன்லாந்திலுள்ள Petermann பனியாறு 2010, ஆகஸ்ட் 5 இல் உடைந்து உருவாகிய பனிமலையே , 1962 ஆம் ஆண்டிற்குப் பிறகு அறிந்த பெரிய பனிமலையாகக் கருதப்பட்டது. கிட்டத்தட்ட ஒரு மாதத்தின் பின்னர் இந்தப் பனிமலை Joe Island இல் மோதி இரண்டாக பிளவுபட்டது. 2011 ஜூன் மாதத்தில், Labrador கரையோரத்தில் Petermann பனித் தீவுகள் அவதானிக்கப்பட்டன.
*பனிமலை B-17B - , 1999 - இந்தப் பனிமலை காரணமாக, கப்பல்களுக்கு பாதை மாற்ற அறிவிப்பு 2009 டிசம்பரில் வழங்கப்பட்டது.

## படத்தொகுப்பு

படிமம்:Iceberg.jpg|ஒரு பனிமலை எவ்வாறு இருக்கலாம் என்பதை விளக்கக் கூடிய படம்
படிமம்:Iceberg A22A, South Atlantic Ocean.jpg|தெற்கு அட்லாண்டிக் பெருங்கடலில் இருக்கும் A22A எனப்படும் பனிமலை
படிமம்:Titanic iceberg.jpg|டைட்டானிக் கப்பல் கவிழக் காரணமானது என சந்தேகப்பட்ட பனிமலை 

## மேற்கோள்கள்

பகுப்பு:பனி
பறவைகளின் கூர்ப்பு

**பறவைகளின் கூர்ப்பு** என்பது, வெகுகாலமாக பரிணாம உயிரியலில் ஒரு சர்ச்சைக்குரிய விஷயமாக இருந்து வந்துள்ளது. தற்பொழுது பெரும்பாலான அறிவியல் ஆய்வாளர்கள், பறவைகளாவன தொன்மாக்களில் இருந்து கூர்ப்படைந்த ஓர் உயிரியல் வகுப்பு என்பதை ஏற்றுக் கொண்டுள்ளனர். இவை மிசொசோய்க் காலத்தில் உருவான ஒரு தொன்மாப் பிரிவெனவும் பல அறிவியலாளர்கள் ஏற்றுக்கொள்கின்றனர். பத்தொன்பதாம் நூற்றாண்டில் *ஆர்கியோப்டைரிக்ஸ்* என்ற பழங்கால வகைப் பறவையின் எச்சங்கள் கண்டுபிடிக்கப்பட்ட பின்னர் இவை தொன்மாக்களில் இருந்தே கூர்ப்படைந்துள்ளன என்பது உறுதிசெய்யப்பட்டது. எனினும் இது தொடர்பான வாதங்கள் இன்னும் இடம்பெற்ற வண்ணமே உள்ளன.

## மேற்கோள்கள்

பகுப்பு:உயிரியல்
சங்கேதி மொழி

**சங்கேதி மொழி** தமிழோடு நெருங்கிய ஒரு திராவிட மொழியாகும். இம்மொழியை தமிழின் வட்டார வழக்கு என்றும், கன்னடத்தின் வட்டார வழக்கு என்றும் கருதுவோர் உளர். சில ஆய்வாளர்களின் கருத்துப்படி இது ஒரு தனி மொழியாகும். மதுரை வட்டாரத் தமிழர்களான சங்கேதிகள் மைசூருக்கு இடம்பெயர்ந்த பின்னர் அவர்கள் பேசிய தமிழில் கன்னடத் தாக்கம், சமஸ்கிருதத் தாக்கமும் அதிகரித்தது. ஒலிப்பிலும் இலக்கணக் கூறுகளிலும் மாற்றங்கள் ஏற்பட்டுள்ளமையால் தற்போதைய சங்கேதி மொழியை தமிழர்கள் ஓரளவே புரிந்துகொள்ள முடியும். இதுவரை இம்மொழி எழுத்துவடிவம் பெறவில்லை எனினும், இம்மொழி பேசும் மக்கள் தென் கருநாடகத்தில் வசிப்பதால் கன்னட எழுத்துகளைக் கொண்டு சிலர் எழுதுகின்றனர். 

சங்கேதி மக்கள் இம்மொழியைப் பேசுகின்றனர். இவர்கள் தமிழ்நாட்டின் மதுரைப் பகுதியிலிருந்து 15ம் நூற்றாண்டளவில் கர்நாடகத்துக்குப் புலம்பெயந்தவர்கள் எனக் கருதப்படுகின்றது. 

## குறிப்புகள்

## மேற்கோள்கள்
#Dr.Shrikaanth K.Murthy- Article in Sanketi Sangama, February 2006 (Published from Shimoga)
#Dravidabhashavijnana by Hampa Nagarajaiah (Published by D.V.K.Murthy publishers, Mysore, India)
#Sanketi jananga, samskruti mattu bhashe- C.S.Ramachandarao (Published by Chaitra Pallavi Publishers, Mysore)
#Nacharammana Jivana Carite- M.Keshaviah (published from Mysore)
#Shreyash S -Article in Sanketi Sangama [Published by Chaitra Pallavi Publishers, Bangalore]

பகுப்பு:திராவிட மொழிகள்
பகுப்பு:இந்திய மொழிகள்
பகுப்பு:தமிழின் வட்டார வழக்குகள்
அக்கினி வீரண்டாள் கோவில்

**அக்கினி வீரண்டாள் கோவில்** என்பது மதுரை மாவட்டத்தில், சலுப்பபட்டி கிராமத்தில் அமைந்துள்ள ஒரு கிராமக் கோவில் ஆகும். இந்தக் கோவில் இங்குள்ள அகமுடையர் சமூகத்தைச் சேர்ந்தவர்கள் குலதெய்வமாக வணங்கும் கோயிலாகும்.

## வரலாறு

பதினேழாம் நுற்றாண்டின் இறுதி காலகட்டங்களில் நடைபெற்ற போரில் சலுப்பபட்டி வீரக்காள் என்பவரது கணவன் குமார் தேவர் எதிரிகளுக்கு எதிராக வீரப்போர் புரிந்து வீர மரணம் அடைந்தார். அதையறிந்த மனைவி வீரக்காள் சந்தனக்கட்டையால் தீ மூட்டி அக்கினியில் குதித்து தன் உயிர் நீத்ததாகவும், ஆனால் அவரது சேலை மட்டும் தீயில் எரியவில்லை என்றும் இக்கோயிலின் வரலாறு குறித்த கதையாகக் கூறப்படுகிறது. அவரது மரபு வழியினர், வீரக்காள் நினைவாக சிலை வடித்து கோவில் எழுப்பி, குலதெய்வமாக வழிபட்டு வருகின்றனர். இக்கோவிலின் முன்பு வீரக்காள் தம்பியான கட்டயன் காவல் தெய்வமாய் இருக்கிறார். இவரைக் கொரளிக்கட்டயன் என்றும் அழைக்கின்றனர். கட்டயனுக்கென்று தனியான கோவில் சின்னக்கட்டளையில் அமைந்துள்ளது. அக்கினி வீரண்டாள் கோயில் சலுப்பபட்டி, சின்னக்கட்டளை, பழையூர், சங்கரலிங்காபுரம், பாப்புநாயக்கன்பட்டி, மீனாட்சிபுரம், தொட்டணம்பட்டி விளத்தூர்,வெள்ளிக்குறிச்சி, ஜய்ஹிந்தபுரம் மதுரை , வீரப்பட்டி,அத்திபட்டி, துள்ளுக்குட்டி நாயக்கனூர்,சேடபட்டி போன்ற ஊர்களில் வாழும் அகமுடையர்களின் குல தெய்வக் கோயிலாக இருக்கிறது.

## வழிபாடு
ஆண்டுதோறும் சிவராத்திரியன்று சிறிய அளவிலான விழா நடத்தப் பெறுகிறது. பெரிய அளவிலான விழா, கோடாங்கி எனப்படும் பூசகரால் சொல்லப்படும் நாட்களில் நடத்தப் பெறுகின்றன. கோடாங்கி குறிப்பிட்ட விழா தொடங்கும் நாளுக்கு,  எட்டு நாட்களுக்கு முன்பாக, கோயில் விழாவிற்கான அறிவிப்பு செய்யப்படுகிறது. இந்த அறிவிப்பிற்கு பின்பு இறைச்சி உணவு உண்பது, வெளியூர் பயணங்கள் செல்வது போன்றவை தவிர்க்கப்படுகின்றன. இக்கோயில் விழாவில் விரதம் மேற்கொண்ட பெண் ஒருவர் *பூ அள்ளுவது* என்கிற நிகழ்வு சிறப்புடையது. இந்நிகழ்வில், விரதம் இருந்த பெண் தன் சேலையில் நெருப்பு உருவாக்கப்பட்ட சந்தனக்கட்டையை வைத்துக் கோவிலைச் சுற்றி வருவார். இந்நிகழ்வில் அந்தப் பெண்ணின் சேலை, நெருப்பால் எவ்வித பாதிப்புமடைவதில்லை. இக்கோயில் விழாவின் போது பல்வேறு கிராமக்கலை நிகழ்ச்சிகள் நடத்தப் பெறுகின்றன. 

பகுப்பு:குலதெய்வக் கோயில்கள்
பகுப்பு:மதுரை மாவட்டத்திலுள்ள கிராமக் கோயில்கள்
தெலுக் இந்தான்

**தெலுக் இந்தான்** (ஆங்கிலம்: *Teluk Intan*; சீனம்:  安順), என்பது மலேசியா, பேராக் மாநிலத்தில் உள்ள ஒரு நகரமாகும். ஈலிர் பேராக் மாவட்டத்தின் பெரிய நகரமும், தலைப் பட்டணமும் ஆகும்.  2020-ஆண்டு புள்ளிவிவரங்களின்படி இதன் மக்கள் தொகை 103,065. **தெலுக் மாக் இந்தான்** எனும் ஒரு பெண்மணியின் பெயரில் இருந்து தெலுக் இந்தான் நகரத்திற்குப் பெயர் வந்தது.  

1528-ஆம் ஆண்டில் இருந்து 1877-ஆம் ஆண்டு வரை பேராக் மாநில சுல்தான்கள், தெலுக் இந்தானை அரச நகரமாகப் பயன்படுத்தி வந்தனர். அதன் பின்னர், கோலாகங்சார் பட்டணம் அரச நகரமாக உருவாக்கம் பெற்றது. தொடக்கக் காலங்களில் இந்த நகரம் தெலுக் மாக் இந்தான் என்றே அழைக்கப் பட்டது. 

## பொது

1882-ஆம் ஆண்டு, நீரிணை குடியேற்றங்களின் பிரித்தானிய ஆளுநராக இருந்த சர் ஆர்ச்சிபால்ட் எட்வர்ட் ஆர்பர்ட் ஆன்சன் (*Sir Archibald Edward Harbord Anson*) என்பவர் தெலுக் இந்தான் நகரத்திற்கு பதிய நகர வடிவத்தை வரைந்து கொடுத்தார். தெலுக் இந்தான் நகரம் புதிய தோற்றம் பெற்றது. அதன் பின்னர் அவருடைய நினைவாக அந்த நகரத்திற்கு **தெலுக்கான்சன்** என்று பெயர் வைக்கப் பட்டது.

1982-ஆம் ஆண்டு இந்த நகரத்தின் நூறாம் ஆண்டு நிறைவு விழா கொண்டாடப் பட்டது. அப்போது பேராக் சுல்தான், **தெலுக்கான்சன்** எனும் பெயரை **தெலுக் இந்தான்** என்று மாற்றம் செய்தார். 

### தெலுக் இந்தான் சாய்ந்த கோபுரம்

இந்த நகரில் ஒரு சாய்ந்த கோபுரம் இருக்கிறது. அதன் பெயர் தெலுக் இந்தான் சாய்ந்த கோபுரம். அது ஒரு சுற்றுலாத் தளமாக விளங்கி வருகிறது. பிரித்தானிய காலனிய ஆட்சியில் இங்கு நிறைய கட்டடங்கள் கட்டப் பட்டன. அந்தப் பழைய கட்டடங்கள் இன்றும் கம்பீரமாய்க் காட்சி அளிக்கின்றன.

## வரலாறு
1511-ஆம் ஆண்டு, மலாக்கா சுல்தானகத்தைப் போர்த்துகீசியர்கள் கைப்பற்றினார்கள். அப்போது மலாக்காவை சுல்தான் முகமது ஷா ஆட்சி செய்து வந்தார். போர்த்துகீசியர்களின் தாக்குதல்களில் இருந்து தப்பிக்க, சுல்தான் முகமது ஷாவின் மூத்த மகன் ராஜா முசபர் ஷா, தெலுக் இந்தான் பகுதியில் அடைக்கலம் அடைந்தார். அந்தக் கட்டத்தில் அவருடன் வந்த குடிமக்கள் அங்கேயே நிரந்தரமாகத் தங்கி விட்டனர். 

பின்னர், இங்கு ஒரு புதிய மன்னராட்சி உருவாக்கப் பட்டது. பேராக் ஆற்றின் இரு மருங்கிலும் ஒரு புதிய நகரம் உருவாக்கப் பட்டது. அதுதான் இப்போதைய தெலுக் இந்தான் நகரம் ஆகும். 19-ஆம் நூற்றாண்டின் இறுதி வாக்கில் கோலாகங்சார் அரச நகரம் ஆகும் வரையில், தெலுக் இந்தான் அரச நகரமாக விளங்கி வந்தது.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக் நகரங்கள்
பனிப்பாறைப் பிளவு

**பனிப்பாறைப் பிளவு** (Crevasse) என்பது பனிமலையிலோ, பனிவிரிப்பிலோ, பனியாற்றிலோ ஏற்படக்கூடிய ஆழமான பிளவுகளாகும். இவை பாறைகளில் ஏற்படும் பிளவுகளை ஒத்திருக்கும். பொதுவாக இவை நெடுங்குத்தான, அல்லது நெடுங்குத்துக்கு அண்மையான பிளவுகளாக இருக்கும். இவ்வாறான பிளவுகளினால் தோன்றும் நெடுங்குத்தான சுவர்கள் உருகி வெவ்வேறு பனி அமைப்புக்களை உருவாக்கும்.

இந்தப் பனிப்பாறைப் பிளவு மிகவும் ஆழமாக, பனித்திணிவின் முழு தடிப்பத்தையும் ஊடுருவிச் செல்லும்போது பனித் தகர்வு நிகழும். இவ்வகையான பிளவுகளின் அளவானது அது தோன்றும் மூலத்தில் இருக்கும் நீரின் அளவில் தங்கியிருக்கும். இவை 45 மீட்டர் ஆழம்வரையும், 20 மீட்டர் அகலம்வரையும், பல நூறு மீட்டர் நீளத்துக்கும் உருவாகலாம்.

## படத்தொகுப்பு
 
Image:Crevasse.arp.500pix.jpg|சுவிஸ்சில் உள்ள Gorner பனியாற்றில் காணப்படும் பனிப்பாறைப் பிளவு
Image:Glaciercrevasse.jpg|அமெரிக்க ஐக்கிய நாட்டில் உள்ள Easton பனியாற்றில் உள்ள பனிப்பாறைப் பிளவில் ஒருவர்  அளவீடுகளை எடுக்கின்றார்.
Image:Crevasse1.jpg|அண்டார்ட்டிக்காவிலுள்ள ஒரு பனிப்பாறைப் பிளவை ஒருவர் ஆய்வு செய்கின்றார்.
Image:Ross ice shelf.jpg|Ross பனியடுக்கில் ஜனவரி 2001 இல் ஏற்பட்ட பனிப்பாறைப் பிளவு

## மேற்கோள்கள்

பகுப்பு:பனி
பகுப்பு:பனியாற்றியல்
பனிப்பூச்சு

நீராவியானது வளியில் நிரம்பல் நிலையை அடையுமாயின், உறைந்து பனித்தூளாக மாறி வேறு பொருட்களில் திண்ம வடிவில் படியும்போது அது  **பனிப்பூச்சு** (Frost) என்றழைக்கப்படும். நீரின் உறைநிலைக்கும் குறைவான வெப்பநிலையில் திண்ம மேற்பரப்புக்கள் இருக்கும்போது, அதன் சுற்றுப்புறத்தில் நீராவி நிரம்பல் நிலைக்கு வருமாயின் பனிப்பூச்சாகப் படியும். இந்தப் பனிப்பூச்சுப் படிகங்களின் அளவு கிடைக்கும் நீராவியின் அளவில் தங்கியிருக்கும். இது சில சமயம் ஒளியூடு புகவிடும் தன்மையைக் கொண்டிருக்கலாம். இவ்வாறான பனிப்பூச்சு பழங்களில் ஏற்பட்டால் அவை பாதிப்புக்குள்ளாகும். 

## படத்தொகுப்பு



Image:D Hoarfrost 3.jpg
File:Frost patterns 1.jpg
File:Frost patterns 2.jpg
File:Frost patterns 3.jpg
File:Frost patterns 4.jpg
File:Frost patterns 5.jpg
File:Frost patterns 6.jpg



Image:Air Hoar.jpg|Air Hoar on pine branches
Image:Frost on a nettle, Netherlands.jpg|Frost on a nettle
Image:Frost.jpg|Rime frost
Image:Saskatoon-Frost.jpg|Large feathery crystals
Image:Winter forest in Łużna.jpg|Frost on branches
Image: Fern Frost.JPG|Fern Frost on a Window
Image: Frost on leaves.jpg|Frost on plant leaves in the இமயமலை
Image: Hoar Frost.JPG|Surface Hoar in அலாஸ்கா


பகுப்பு:பனி
களிற்றுடனிலை

புறநானூற்றுப் பாடல்களுக்குத் தரப்பட்டுள்ள துறைகளில் களிற்றுடனிலை என்பது ஒன்று. இது தும்பைத் திணையின் துறை. புறநானூற்றில் இத்துறைப் பாடல் ஒன்றே ஒன்று உள்ளது. 
## இலக்கண நூல் விளக்கம்
*களிற்றுடனிலையைத் தொல்காப்பியம் ‘களிறு எறிந்து பட்ட பாடு’ எனக் குறிப்பிடுகிறது. 
*புறப்பொருள் வெண்பாமாலை தும்பைத் திணையின் 24 துறைகளில் ஒன்றாக இது குறிப்பிடப்பட்டுள்ளது. வேலைக் களிற்றின்மேல் எறிந்த வீரன் அது வீழும்போது அதன் அடியில் பட்டு உயிரிழந்த செய்தியைக் கூறுவது இத் துறை. 
## இலக்கியம்
;புறநானூற்றுப் பாடல்
:அள்ளூர் நன்முல்லையார் இதனைப் பாடியுள்ளார். 
::ஆசு ஆகு எந்தை யாண்டு உளன் கொல்லோ
::குன்றத்து அன்ன களிற்றுடன் பட்டோன்
எனச் சொல்லி அவனுக்காக இரங்குகிறார். 
## அடிக்குறிப்பு

பகுப்பு:புறநானூற்றுத் துறைகள்
கடவுள் வாழ்த்து

கடவுள் வாழ்த்துப் பாடலோடு நூலைத் தொடங்கும் மரபு ஒன்று தமிழிலக்கிய வரலாற்றில் இருந்து வருகிறது. தொல்காப்பியத்தில் இந்த மரபு இல்லை. பத்துப்பாட்டு தொகுப்புக்குத் திருமுருகாற்றுப்படையைக் கடவுள் வாழ்த்துப்போல முதலில் வைத்துத் தொகுத்துள்ளனர். எட்டுத்தொகை நூல்களைத் தொகுத்தவர்கள் பாரதம் பாடிய பெருந்தேவனார் பாடிய கடவுள் வாழ்த்துப் பாடல்களை முதலில் வைத்துத் தொகுத்துள்ளனர். திருக்குறள், நாலடியார் முதலான பதினெண் கீழ்க்கணக்கு நூல்களுக்குக் கடவுள் வாழ்த்துப் பாடல்கள் உள்ளன. கடவுள் வாழ்த்துப் பாடல்கள் நூலாசிரியரின், அல்லது நூல் தொகுப்பாளரின் சமய உணர்வைப் புலப்படுத்துகின்றன.

பகுப்பு:சங்க இலக்கியம்
திரிபிடகம்

**திரிபிடகம்** கௌதம புத்தரின் பல்வேறுபட்ட போதனைகள் கொண்ட பௌத்தர்களின் மூலமான புனித நூல் ஆகும்..  *பிடகம்*  என்பது கூடை அல்லது திரட்டு எனப்பொருள்படும். அதன்படி மூன்று வகையான போதனைத் திரட்டுகளை திரிபிடகம் கொண்டுள்ளது. அவை: **[[சுத்தபிடகம்]]**, **[[விநயபிடகம்]]**, **[[அபிதம்மபிடகம்]]** என்பவையாகும். இந்த மூன்று பிடகங்களில் அடங்கிய இருபத்தொன்பது நூல்களையும் பௌத்த சமயத்தின் மூல நூல்கள் எனப்படுகின்றன. அவற்றிற் கூறப்படும் சமயக்கொள்கைகளே தேரவாதம் என்று கருதப்படுபவை.

 

## மூன்று வகைகள்

### சுத்தபிடகம்
இது முதன்மையாக புத்தரின் போதனைகளையும், தத்துவங்களையும், நேரடியாக பாளி மொழியில் கொண்டுள்ளது. ஞான போதனைகள் மூலம் ஒருவரின் உள்ளொளொளியை அல்லது ஆத்ம விமோசனத்தை ஏற்படுத்துவதை இது நோக்கமாகக் கொண்டது. இதனை தொகுத்தவர் புத்தரின் முதன்மைச் சீடர்களில் ஒருவரான அன்பில் முதிர்ந்த துறவியான ஆனந்தர் ஆவார்.

### அபிதம்மபிடகம்
பௌத்த மெய்யியல் தத்துவங்களைக் கொண்டதாக இது அமைகின்றது. இதனை தொகுத்தவர் மகாகாசியபர் ஆவார்.

### விநயபிடகம்
தனி மனித வாழ்வியல் நடைமுறைகள் மற்றும் பிரமாணங்கள் இதில் விவரிக்கப்படுகின்றது. இதனை தொகுத்தவர் உபாலி ஆவார்.

## மேற்கோள்கள்

பகுப்பு:பௌத்த சூத்திரங்கள்
பகுப்பு:பௌத்த இலக்கியங்கள்
யூலியன் காசுட்ரோ

**யூலியன் காசுட்ரோ** (*Julián Castro*; **ஜூலியன் காஸ்ட்ரோ**, பிறப்பு: செப்டம்பர் 16, 1974) ஒர் அமெரிக்க அரசியல்வாதியும் சான் அன்டோனியோ நகரின் முதல்வரும் ஆவார்.  இவர் இசுரான்போர்ட் மற்றும் அகார்வார்ட் பல்கலைக்கழங்களின் சட்டப் பட்டதாரி ஆவார்.  2012 மக்களாட்சிக் கட்சியின்  சார்லட் மாநாட்டில் சிறப்புப் பேச்சு வழங்கினார்.

பகுப்பு:அமெரிக்க அரசியல்வாதிகள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
எலிசபத் வொரன்

**எலிசபத் வொரன்** (ஆங்கிலம்: Elizabeth Warren; பிறப்பு யூன் 22, 1949) ஒர் அமெரிக்க கடன் நொடிப்பு (bankruptcy) சட்ட வல்லுனர், அகார்வார்ட் சட்டக் கல்லூரி பேராசிரியர், நுகர்வோர் உரிமைகள் செயற்பாட்டாளர், அரசியல்வாதி.  இவர் 2012 மேலவைத் தேர்தலில் மக்காளாட்சிக் கட்சியின் வேட்பாளாராக மாசச்சூசெட்ஸ் மாகாணத்தில் நிற்கிறார்.  இவரது நுகர்வோர் செயற்பாட்டுகளின் விளைவாக ஐக்கிய அமெரிக்க நுகர்வோர் பாதுகாப்புப் பணியகம் (U.S. Consumer Financial Protection Bureau) அமைக்கப்பட்டது.

பகுப்பு:ஐக்கிய அமெரிக்க அரசியல்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
மரண தண்டனை குறித்த விவாதங்கள்

**மரணதண்டனை பயன்பாடு குறித்த விவாதங்கள்** உலகின் பல பகுதிகளில் அடிக்கடி எழுந்தவண்ணம் உள்ளன. உலகளவில் பன்னாட்டு மன்னிப்பு அவை போன்ற பல அமைப்புக்களும் நாட்டளவில்  பல அமைப்புக்களும் மரண தண்டனை அடிப்படை உரிமையைப் பறிப்பதாக அது ஒழிக்கப்பட வேண்டும் எனக் கூறி வருகின்றன. அதேவேளையில் வாழும் உரிமையை இழப்பது இயல்புரிமையாக  ஜான் லாக்கர், வில்லியம் பிளாக்ஸ்டோன் போன்றோர் கருதுகின்றனர். மரண தண்டனையை ஆதரிப்போரிடையே கூட இதனை "அரிதினும் அரிதாய" வழக்குகளில் மட்டுமே பயன்படுத்தப்பட வேண்டும் என்ற எண்ணம் வலுவடைந்து வருகிறது.

## கருதுகோள் வாதங்கள்
### பழிக்குப் பழி
மரண தண்டனையை ஆதரிப்போர் பலரது உயிரிழப்பு, குழந்தைக் கொலை, சித்திரவதைக் கொலை மற்றும் இனவழிப்பு, பயங்கர வாதம் போன்ற கொடூரமான நிகழ்வுகளில் குற்றம் புரிந்தவரின் உயிரைப் பறிப்பது நியாயமானதாக வாதிக்கின்றனர். மரண தண்டனை வழங்கப்படாவிட்டால் பல வழக்குகளில் தகுந்த நீதி நிலைநிறுத்த படாது என்றும் சிலர் வாதிக்கின்றனர்.  இத்தகைய வாதமொன்றை முன் நிறுத்தும் நியூயார்க் சட்டப் பேராசிரியர்  இராபர்ட் பிளெக்கர் குற்றத்திற்கு நிகரான வலியை குற்றவாளி உணர வேண்டும் என்கிறார்.. இத்தகைய குற்றமிழைத்தவர்கள் உயிருடன் இருப்பதும் விடுதலை பெறுவதும் பெரும் அநீதி என்பது இவரது பார்வைக் கோணமாகும்.

கொலைத் தண்டனையை எதிர்ப்பவர்கள் பழிக்குப்பழி என்பது ஏற்றுக்கொள்ள இயலாத வாதமாகக் கருதுகின்றனர். பழிக்குப் பழி என்பது நீதி வழங்கலின் ஓரங்கமாகக் கருதும் சிலர்  கொலைத்தண்டனைக்கு மாற்றாக  *விடுதலையற்ற வாழ்வு*  (வாழ்நாள் சிறை) போதுமானதாகக் கருதுகின்றனர். 
### மனித உரிமைகள்
எதிர்ப்பவர்கள் கொலைத் தண்டனையானது  மனித உரிமைகளுக்கு எதிரான மீறலாகக் கருதுகின்றனர். உயிர் வாழ்தல் என்பது மிகவும் அடிப்படையான உரிமையாகும்; இதனை நீதி வழங்கல் தேவையின்றி பறிப்பதுடன் குற்றவாளிக்கு உளவியல் சித்திரவதைக் கொடுப்பதாகவும் நம்புகின்றனர். ஆல்பர்ட் கேமசு 1956ஆம் ஆண்டில் வெளியிட்ட  *"கிலட்டின், எதிர்ப்பு, புரட்சி மற்றும் மரணம் குறித்த எண்ணங்கள் "* (Reflections on the Guillotine, Resistance, Rebellion & Death) என்ற நூலில் இவ்வாறு கூறுகிறார்:

இந்த நோக்கு கொடுஞ்செயலால் தனது வாழ்வுரிமையை துறக்கும் வழமையான  இயல்புரிமை கொள்கைக்கு எதிராக உள்ளது.

## இதனையும் காண்க
* மரண தண்டனைக்கு எதிரான உலகக் கூட்டமைப்பு
## மேற்கோள்கள்

## வெளி இணைப்புகள்
* http://www.deathpenaltyinfo.org/crimes-punishable-death-penalty
* BBC - Ethics Guide: Capital punishment

பகுப்பு:மரண தண்டனை
அறிமுகப்படுத்தப்பட்ட இனங்கள்

**அறிமுகப்படுத்தப்பட்ட இனங்கள்** (*Introduced Species*) எனப்படுவது ஒரு பிரதேசத்தில் இயற்கையாக உருவாகாமல் மனிதனால் அவ்விடத்திற்குக் கொண்டுவரப்பட்ட உயிரினங்களைக் குறிக்கும். இவை சில வேளைகளில் அப்பிரதேசத்திற்குச் சொந்தமான உயிரினங்களுக்குப் பாதிப்பை ஏற்படுத்தி அவ்வுயிரினச் சூழலை அழிக்கக் கூடும். எனினும், அறிமுகப்படுத்தப்பட்ட இனங்கள் அனைத்தும் பாதிப்பை ஏற்படுத்தாது.

## மேற்கோள்கள்

பகுப்பு:அறிமுகப்படுத்தப்பட்ட இனங்கள்
பகுப்பு:உயிரியல் துறைச்சொற்கள்
பகுப்பு:சூழலியல்
பகுப்பு:தாவர வகைகள்
ஐக்கிய அமெரிக்க சுற்றுச்சூழல் பாதுகாப்பு நிறுவனம்

சுற்றுச்சூழலையும் மனித சுகாதாரத்தையும் பாதுகாக்க ஐக்கிய அமெரிக்கக் கூட்டரசால் உருவாக்கப்பட்ட நிறுவனமே **ஐக்கிய அமெரிக்க சுற்றுச்சூழல் பாதுகாப்பு நிறுவனம்** (EPA) ஆகும். இது டிசம்பர் 02 1970 முதல் இயங்கி வருகிறது. இதன் தலமையகம் வொஷிங்டன் டீ.சீயில் உள்ளது. இது சூழல் தொடர்பாக அறிக்கைகளை வெளியிடுவதுடன் ஆராய்ச்சி மற்றும் கற்கைநெறிகளை நடத்துகின்றது. இந்நிறுவனத்தில் 17000த்திற்கும் மேற்பட்ட ஊழியர்கள் கடமையாற்றுகின்றனர்.

## மேலும் பார்க்க
*சுற்றுச்சூழல் பாதுகாப்பு நிறுவனத்தின் மிகவும் அபாயகரமான பொருட்களின் பட்டியல்

பகுப்பு:ஐக்கிய அமெரிக்க அமைப்புகள்
ஒட்டக்கோவில்

**ஒட்டக்கோயில்**, (*Ottakoil*) தமிழ்நாட்டில் அரியலூர் மாவட்டத்தில் அரியலூர் வட்டத்தில் அமைந்துள்ள ஒரு கிராமம். அரியலூரையும் ஜெயங்கொண்டத்தையும் இணைக்கும் சாலை இவ்வூரில் உள்ளது. 

இதற்கருகில் இரண்டு சிமெண்ட் தொழிற்சாலைகள் உள்ளன: 

* டால்மியா சிமென்ட் தொழிற்சாலை.
* ராம்கோ சிமென்ட் தொழிற்சாலை.

ஓட்டகோவில் அருகில் பொய்யாதனலூர், கூத்தூர், நல்லாம்பத்தை, சாளயகுறிச்சி, கிருஷ்ணபுரம், வெங்கடராமபுரம், கோவிந்தபுரம், தாமரைகுளம் முதலிய ஊர்கள் உள்ளன.

## மக்கள் தொகை
2001 ஆம் ஆண்டின் மக்கள் தொகைக் கணக்கெடுப்பின்படி இவ்வூரில் மொத்தம் 3882 பேர் வாழ்கின்றனர். இதில் 1913 பேர் ஆண்கள், 1969 பேர் பெண்கள்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
கடைநிலை விடை

புறநானூற்றுப் பாடல்களுக்குத் தரப்பட்டுள்ள துறைகளில் **கடைநிலை விடை** என்பது ஒன்று. இது பாடாண் திணையின் துறை. புறநானூற்றில் இத்துறைப் பாடல் ஒன்றே ஒன்று உள்ளது. 
## இலக்கண நூல் விளக்கம்
*புறப்பொருள் வெண்பாமாலை பாடாண் திணையின் 48 துறைகளில் இது குறிப்பிடப்படவில்லை. பரிசில் விடை துறையின் மற்றொரு பகுதி போலும். புறநானூற்றுப் பாடல் பகுப்பு இதனை விளக்கும் வகையில் இரு துறைகளாகவும் கொள்ளலாம் எனக் குறிப்பிடுகிறது.
*தொல்காப்பியம், புறப்பொருள் வெண்பாமாலை ஆகிய இரண்டு இலக்கண நூல்களிலும் குறிப்பிடப்படாத இந்தத் துறை புறநானூற்றுத் திணை, துறை பகுப்புக்களுக்கு மூலமான, மறைந்துபோன பன்னிரு படலம் நூலில் குறிப்பிடப்பட்டிருந்தது போலும்.
## இலக்கியம்
சோழன் குளமுற்றத்துத் துஞ்சிய கிள்ளிவளவன் நல்கிய பரிசுடன் மீளும் புலவர் எருக்காட்டூர்த் தாயங்கண்ணனார் கடல் வற்றிப்போனால் என்ன? கதிரவன் தெற்கில் தோன்றினால் என்ன? சோழன் நிழல் எனக்கு இருக்கிறது – எனப் பெருமித்த்தோடு பாடுகிறார். எனவே இது ‘கடைநிலை விடை’ என்னும் துறையாகும். ‘வைகறை அரவம் கேளியர்! பலகோள் செய்தார் மார்ப! எழுமதி துயில்’ என தெண்கண் மாக்கிணை தெளிர்ப்ப ஒற்றி நெடுங்கடைத் தோன்றியேனே – நல்கியோனே. 

## அடிக்குறிப்பு

பகுப்பு:புறநானூற்றுத் துறைகள்
சண்முகம் முருகேசு

**சண்முகம் ""சாம்" முருகேசு** (*Shanmugam "Sam" Murugesu*) (c.1967 &ndash; மே 13, 2005) மலேசியாவிலிருந்து சிங்கப்பூருக்கு 1.03&nbsp;கிலோ கஞ்சா கடத்தியமைக்காக மரண தண்டனை நிறைவேற்றப்பட்ட சிங்கப்பூர் தமிழர் ஆவார். *சிங்கப்பூரின் போதைப்பொருட்கள் தவறானப் பயனீடு சட்டத்தின்படி* இத்தகைய குற்றங்களுக்கு மரண தண்டனை கட்டாயமாக்கப்பட்டுள்ளது.

## வாழ்க்கை வரலாறு
சண்முகம் வாடகைவண்டி ஓட்டுனராகவும் சார்பிலா சாளரத் துப்புரவாளராகவும் பணியாற்றி வந்தார். அவரது வருமானத்தைக் கொண்டு தமது அன்னை, மனைவி மற்றும் இரு மகன்களைக் கொண்ட தமது குடும்பத்தைத் தவிர சகோதரி மற்றும் அவரது மூன்று குழந்தைகளையும் காப்பாற்றி வந்தார்.

சண்முகம் சிங்கப்பூரின் படைத்துறையில் எட்டு ஆண்டுகள் பணி புரிந்துள்ளார். மேலும் சிங்கப்பூர் விளையாட்டுக் கழகத்தில் நான்காண்டுகள் பணிபுரிந்துள்ளார். நீர் விளையாட்டுக்களில் சிங்கப்பூரின் சார்பாக  1995ஆம் ஆண்டு ஐக்கிய அமெரிக்காவின் அரிசோனா மாநிலத்தின் *அவாசு ஏரி*யில் நடந்த *உலக வாகையாளர் ஜெட்ஸ்கீ இறுதிப் போட்டி*யில் பங்கேற்றுள்ளார்.

அவரது தண்டனையை நிறைவேற்றும் முன்னர் இவரது வழக்கு மரண தண்டனையை எதிர்ப்போரால் மிகவும் பரவலாக ஊடகங்களின் கவனத்தை ஈர்த்தது. உலகிலேயே நாட்டு மக்கள்தொகைக்கு மிக கூடுதலான சட்டபூர்வ மரண விதிப்புக்களை நிறைவேற்றும் நாடாக சிங்கப்பூர் விளங்குவதை இவர்கள் எடுத்துக்காட்டி அதுவரை ஒரு சிறிய போக்குவரத்து குற்றத்தைத் தவிர பெரிய குற்றமெதுவும் இழைக்காத சண்முகத்தின் தண்டனையைக் குறைக்கப் போராடினார்கள். சண்முகத்தின் அன்னையும் தமது மகன் சிங்கப்பூர் இராணுவத்தில் பணியாற்றியதையும் குற்ற வரலாறு இல்லாததையும் கருத்தில் கொண்டு தண்டனையைக் குறைக்க முறையிட்டார்.

## மேற்கோள்கள்

## வெளி இணைப்புகள்
* Petition of Shanmugam s/o Murugesu 
* ''Singapore finally finds a voice in death row protest'' from *The Observer* newspaper.

பகுப்பு:1967 பிறப்புகள்
பகுப்பு:2005 இறப்புகள்
பகுப்பு:சிங்கப்பூர் தமிழர்
பகுப்பு:சிங்கப்பூரில் தூக்கிலிடப்பட்டவர்கள்
லைப்னிட்சின் குறியீடு

நுண்கணிதத்தில் **லைப்னிட்சின் குறியீட்டில்** (*Leibniz's notation*)  *x* , *y* மாறிகளில் ஏற்படும் நுண்ணிய சிறிதளவான கூடுதலைக் குறிப்பதற்கு முறையே *dx* , *dy* என்ற குறியீடுகள் பயன்படுத்தப்படுகிறது. 17 ஆம் நூற்றாண்டின் ஜெர்மனியின் மெய்யியலாளரும் கணிதவியலாளருமான லைப்னிட்சைச் சிறப்பிக்கும் விதமாக இக்குறியீட்டிற்கு  அவரது பெயரிடப்பட்டுள்ளது.

லைப்னிட்சின் குறியீட்டின்படி,

:y=f(x) \,, என்ற சார்பில்,  *x* -ஐப் பொறுத்த *y* இன் வகைக்கெழு:

:\frac{dy}{dx} ஆகும்.

ஆனால் பிற்காலத்தில் வகைக்கெழு, எல்லை மதிப்பாகப் பின்வருமாறு வரையறுக்கப்படுகிறது:

:\lim_{\Delta x\rightarrow 0}\frac{\Delta y}{\Delta x} = \lim_{\Delta x\rightarrow 0}\frac{f(x + \Delta x)-f(x)}{(x + \Delta x)-x},

## வகையிடலில் லைப்னிட்சின் குறியீடு

### முதல் வகைக்கெழு

லைப்னிட்சின் குறியீட்டில் *f*(*x*) என்ற சார்பின் *முதல் வகைக்கெழு*:

:\frac{d\bigl(f(x)\bigr)}{dx}\,

:y=f(x) \,, எனில் வகைக்கெழு:

:\frac{dy}{dx}\,

#### பிற குறியீடுகள்
லைப்னிட்சைத் தவிர மேலும் பல கணிதவியலாளர்களும் வகையிடலுக்கானக் குறியீடுகளை உருவாக்கியுள்ளனர்.

அவற்றுள் குறிப்பிடத்தக்கவை:

*லாக்ராஞ்சியின் குறியீடு

:\frac{d\bigl(f(x)\bigr)}{dx} = f'(x)\,

*நியூட்டனின் குறியீடு

:\frac{dx}{dt} = \dot{x}\,

### உயர் வரிசை வகைக்கெழுக்கள்

* *y*&nbsp;=&nbsp;*f*(*x*) இன்  **இரண்டாம் வகைக்கெழு**

: \frac{d \left( \frac{d y} {dx}\right)} {dx} = \frac{d^2}{\left(dx\right)^2} \bigl(f(x)\bigr)=\frac{d^2}{dx^2} \bigl(f(x)\bigr)

::::(அல்லது)

:\frac{d^2y}{dx^2}\, எனவும் எழுதலாம்.

**y*&nbsp;=&nbsp;*f*(*x*) இன் **மூன்றாம் வகைக்கெழு**

:\frac{d \left(\frac{d \left( \frac{d \left(f(x)\right)} {dx}\right)} {dx}\right)} {dx} = \left(\frac{d}{dx}\right)^3 \bigl(f(x)\bigr) =
\frac{d^3}{\left(dx\right)^3} \bigl(f(x)\bigr) \,

இதனை,

:\left(\frac{d}{dx}\right)^3 \bigl(f(x)\bigr) =
\frac{d^3}{\left(dx\right)^3} \bigl(f(x)\bigr)\, எனவும்,

::::(அல்லது)

:\frac{d^3y}{dx^3}\, எனவும் எழுதலாம்.

**y*&nbsp;=&nbsp;*f*(*x*) இன் **''n'' ஆவது வரிசை வகைக்கெழு**

:\frac{d^n\bigl(f(x)\bigr)}{dx^n}\text{ or }\frac{d^ny}{dx^n}

## ஒரு புள்ளியில் வகைக்கெழு

 புள்ளியில், *x* ஐப் பொறுத்த *y*  இன் வகைக்கெழுவை லைபினிட்சின் குறியீட்டில் கீழே தரப்பட்டுள்ளவாறு இருவிதமாக எழுதலாம்:

:\left.\frac{dy}{dx}\right|_{x=a}

:::: (அல்லது)

:\frac{dy}{dx}(a).

## பயன்பாடு

இக்குறியீட்டில் எந்த மாறியைப் பொறுத்து வகையிடப்படுகிறதோ அம்மாறி பகுதியில் குறிப்பிடப்படுகிறது. எனவே பகுதி வகையிடலில் இது பெரிதும் உதவியாய் இருக்கிறது. இம்முறையில் சங்கிலி விதியை எழுதுவது அவ்விதியினை எளிதாக நினைவில் கொள்ள வசதியாக உள்ளது:

சங்கிலி விதியையும், பிரதியிடல் முறையில் தொகையிடலையும் இக்குறியீட்டைப் பயன்படுத்தி எளிதாக எழுதலாம்.

*சங்கிலி விதி*:

: \frac{dy}{dx} = \frac{dy}{du} \cdot \frac{du}{dx}.

:\frac{dy}{dx} = \frac{dy}{du_1} \cdot \frac{du_1}{du_2} \cdot \frac{du_2}{du_3}\cdots \frac{du_n}{dx}\,,

*தொகையிடலின் பிரதியிடல் முறை*:
:\int y \, dx = \int y \frac{dx}{du} \, du.

## குறிப்புகள்

பகுப்பு:வகையீட்டு நுண்கணிதம்
எருக்காட்டூர்த் தாயங்கண்ணனார்

**எருக்காட்டூர்த் தாயங்கண்ணனார்** சங்க காலப் புலவர்களில் ஒருவர். இவரது பாடல் ஒன்றே ஒன்று புறநானூறு 397-ம் பாடலாகத் தொகுக்கப்பட்டுள்ளது.

சோழன் குளமுற்றத்துத் துஞ்சிய கிள்ளிவளவன் இவரால் பாடப்பட்டவன். பாடாண் திணை எனக் குறிப்பிடப்பட்டுள்ள இந்தப் பாடலின் துறை பரிசில் விடை என்றும், கடைநிலை விடையும் ஆம் என்றும் குறிப்பிடப்பட்டுள்ளது.

வெள்ளி எழுந்தது, புள் குடம்பையிலிருந்து குரல் எழுப்புகின்றன, பொய்கை மலர்கள் கண் விழித்தன, பைப்பயச் சுடரும்(விண்மீன்களும்) சுருங்கின, முரசும் வலம்புரியும் ஆர்க்கின்றன - இப்படி இரவுப் புறங்கண்ட காலை தோன்றிற்று என்று கூறி அரசனை புலவர் துயில் எழுப்புகிறார்.

எழுந்த அரசன் புலவரின் பசியைப் போக்கி, பாம்புத்தோல் போன்ற அழகிய ஆடை உடுத்தி, செல்வவளம் தந்து அனுப்பிவைக்கிறான்

இவன் ஊரில் வயலில் தாமரை பூக்கும்போது அதைப் போல முற்றத்தில் அந்தணர் தீ வளர்ப்பார்களாம்.

இவன் நிழலில் வாழும்போது கடல் வற்றிப் போனாலும், ஞாயிறு தெற்கில் எழுந்தாலும் தனக்குக் கவலை இல்லை என்று புலவர் பாடுகிறார்.

## மேற்கோள்கள்

பகுப்பு:சங்கப் புலவர்கள்
பகுப்பு:ஊர்ப் பெயரால் அறியப்படும் மக்கள்
சிறுநீரகச் செயலிழப்பு

**சிறுநீரகச் செயலிழப்பு **  (Renal failure or kidney failure), முன்னதாக **சிறுநீரக பற்றாமை**, என்ற மருத்துவ நிலை சிறுநீரகங்கள் குருதியிலிருந்து நச்சுப் பொருட்களையும் கழிவுப் பொருட்களையும் தேவையான அளவில் வடிகட்டாது இருப்பதாகும். இது  உடனடியாகத் தாக்கும் (கடிய சிறுநீரகக் காயம்)  மற்றும் நாள்பட்ட (நெடுநாள் சிறுநீரகக் கோளாறு) செயலிழப்பு என இருவகைப்படும்; பல்வேறு மருத்துவ நிலைகளும் நோய்களும் இவற்றில் ஒன்று வரக் காரணமாக அமையலாம்.

சிறுநீரகத்தில் உள்ள குளோமெரூல் எனப்படும் சிறுநீரகச் குறுங்குழல்களில் நீர்வடி வீதம் குறைவதே சிறுநீரகச் செயலிழப்பு எனப்படுகிறது. குருதியில் சீரம் கிரியாட்டின் அளவு கூடுதலாவது குறித்து உயிர்வேதியியலில் சிறுநீரகச் செயலிழப்பு  அறியப்படுகிறது. சிறுநீரகத்தின் கோளாறினால் உடலில் நீர்மத்தின் அளவு வழக்கத்திற்கு மாறாக கூடுதலாவது, குழம்பிய அமில அளவுகள், வழக்கத்திற்கு மாறான அளவுகளில் பொட்டாசியம், கால்சியம், பாசுபேட்கள் தவிர நாள்பட இருந்தால் இரத்த சோகை மற்றும் உடைந்த எலும்புகள் ஒன்றுசேர தாமதமாவது போன்ற அறிகுறிகளைக் காணலாம்.  தோன்றிய காரணத்தையொட்டி சிறுநீரில் குருதியோ புரதமோ வெளிப்படலாம். நீண்டகால சிறுநீரகச் செயலிழப்பு மற்ற  (இதயக்குழலிய நோய்) போன்ற நோய்களைத் தீவிரமாக பாதிக்கிறது.

## வெளியிணைப்புகள்
* Connecting dialysis community around the World (US) 
* National Kidney Foundation (US)
* The Kidney Foundation of Canada(CA)

பகுப்பு:உறுப்புச் செயலிழப்பு
பகுப்பு:சிறுநீரக நோய்கள்
இழை வலுவூட்டு சுதை

**இழை வலுவூட்டிய காங்கிறீற்று** (Fibre Reinforced Concrete) என்பது, சிறு துண்டுகளாக வெட்டப்பட்ட இழைகளைக் காங்கிறீற்றுக் கலவையில் சேர்த்து உருவாக்கப்படும் காங்கிறீற்று ஆகும். இவ்விழைகள் கலவை முழுவதிலும் சீராகப் பரவியிருந்தாலும், அவற்றின் திசையொழுங்கு (orientation) ஒரே சீராக இல்லாமல் கண்டபடி (randomly) அமைந்திருக்கும். இழை வலுவூட்டிய காங்கிறீற்றுகளில் பயன்படும் இழைகள் பல்வேறு பொருட்களினால் ஆனவை. உருக்கு இழைகள், கண்ணாடி இழைகள், செயற்கை இழைகள், இயற்கை இழைகள் என்பன பொதுவாகப் பயன்படுத்தப்படுகின்ற இழைகளாகும். இழை உருவாக்கப் படும் பொருளைப் பொறுத்து மட்டுமன்றி, இழைகளின் வடிவம், அவற்றின் பரவல், திசையொழுங்கு, அடர்த்தி என்பனவும், உருவாகும் காங்கிறீற்றின் இயல்புகளைத் தீர்மானிக்கின்றன.

காங்கிறீற்றில் கலக்கப்படும், இழைகளின் அளவு, முழுக் காங்கிறீற்றினதும் கனவளவின் விழுக்காடாக (நூற்றுவீதம்) அளக்கப்படுகின்றது. இது கனவளவுப் பின்னம் (Volume Fraction - Vf) எனப்படுகின்றது. கனவளவுப் பின்னம், பொதுவாக 0.1% இற்கும், 3% இற்கும் இடையில் இருப்பது வழக்கம். பயன்படுகின்ற இழைகளின் வெட்டுமுகத்தின் விட்டத்திற்கும், அதன் நீளத்திற்கும் இடையிலான விகிதம், aspect ratio எனப்படுகின்றது. இழையின் இழுவிசை தாங்கும் திறன், சாதாரண காங்கிறீற்றின் இழுவிசை தாங்கும் திறனிலும் அதிகமாக இருப்பின், குறிப்பிட்ட இழையால் வலுவூட்டப்பட்ட காங்கிறீற்று, சாதாரண காங்கிறீற்றிலும் கூடிய இழுவிசையைத் தாங்கக்கூடியதாக இருக்கும். 

## இவற்றையும் பார்க்கவும்

* கண்ணாடியிழைக் கற்காரை

## மேற்கோள்கள்

பகுப்பு:கட்டிடப் பொருட்கள்
இனவழிப்பு நிகழ்வு

புவியில் உள்ள உயிரினங்களின் திடீர் குறைப்பே **இனவழிப்பு நிகழ்வு** (*Extinction Event*) ஆகும். இது பொதுவாக இயற்கையால் ஏற்பட்டாலும் சிலவேளைகளில் மாந்தராலும் ஏற்படலாம். இனவழிவுக்கேற்றபடியான சிற்றினத்தோற்றம் நடைபெறாவிடின் இந்நிலைமை ஏற்படும். தற்போது கண்டறியப்பட்டுள்ள உயிரினங்களில் 98% இனமழிந்தவையாகும். எனினும் இவ்வினவழிவு சீராக நடைபெறாது. இது அதிகம் நடைபெற்றால் அது **இனவழிப்பு நிகழ்வு** எனப்படும். இப்படியான ஒரு நிகழ்விலேயே அதிகமான தொன்மாக்கள் இனமழிந்து போயின.

## வெளி இணைப்புகள்
* Calculate the effects of an Impact
* Species Alliance (nonprofit organization producing a documentary about Mass Extinction titled "Call of Life: Facing the Mass Extinction)
* Interstellar Dust Cloud-induced Extinction Theory
* Sepkoski's Global Genus Database of Marine Animals – Calculate extinction rates for yourself!

பகுப்பு:பரிணாம உயிரியல்
தருணத் தொற்று

**தருணத் தொற்று** (opportunistic infection) என்பது இயல்பு நிலையில் தொற்று உண்டாக்காத நுண்ணுயிர்களால், நோய் எதிர்ப்பாற்றல் குறைந்த சந்தர்ப்பங்களில் ஆரோக்கியமான நபர் ஒருவருக்கு ஏற்படும் தொற்று ஆகும். பலவீனமடைந்த நோய் எதிர்ப்புத் தொகுதி உடையோரில் "தருணம்" பார்த்து இவ்வகை நுண்ணுயிரிகள் தொற்றுகின்றன.
சர்க்கரை நோய், எய்ட்சு,  ஸ்டீராய்டு மருந்து, நிணநீர்ப்புற்று, பிறவி நோய்எதிர்ப்புக் குறைபாட்டு நோய்கள் போன்றவை பொதுவான நோய்எதிர்ப்பு சக்தி குறைவு நிலைகள் ஆகும்.

## காரணங்கள்
பலவீனமடைந்த நோய் எதிர்ப்பு ஆற்றல் பின்வரும் சந்தர்ப்பங்களில் ஏற்படலாம்:
* ஊட்டச்சத்துக்குறை
* மீண்டும்மீண்டும் ஏற்படும்குறிப்பிட்ட  தொற்றுநோய்கள்
* உறுப்புமாற்றுச் சிகிச்சைக்குள்ளானவர்கள் பயன்படுத்தும் நோய் எதிர்ப்பாற்றலைக் குறைக்கும் மருந்துவகைகள்
* புற்றுநோய்க்கான மருந்துச் சிகிச்சை
* பரம்பரை மரபு மாற்றங்கள்
* தோல் பாதிப்படைதல்
* நீண்டகால நுண்ணுயிர் எதிர்ப்பியின் பயன்பாடு
* எய்ட்சு

## எயிட்சில் உண்டாகும் சந்தர்ப்பவாத தொற்றுகள்:

காசநோய்

சைட்டோ மெகலோ வைரசு

மைக்கோ பாக்டீரியம் ஏவியம் காம்ப்ளக்ஸ்

அக்கி (‌‌உெறர்பிஸ்)

கேன்டிடா

க்ரிப்டோஸ்பொரிடியம்

நியூமோசிஸ்டிஸ்
## தருணத் தொற்று ஏற்படுத்தும் நுண்ணுயிரிகள்
* நியுமோசிசுடிசு சிரோவெசி (Pneumocystis jirovecii), முன்னர் நியுமோசிசுடிசு கரினி (Pneumocystis carinii) என அழைக்கப்பட்டது. நியுமோசிசுடிசு நுரையீரல் அழற்சியை ஏற்படுத்துகின்றது.
* கண்டிடா அல்பிக்கன்சு (Candida albicans), கண்டிடா உணவுக்குழாய் அழற்சியை, கண்டிடா வாய்வெண்படலத்தை ஏற்படுத்துகின்றது.

பகுப்பு:தொற்று நோய்கள்
பகுப்பு:நோய் எதிர்ப்பு முறைமைகள்
டிஎன்ஏ அங்கங்களின் தகவற்களஞ்சியம்

**டிஎன்ஏ அங்கங்களின் தகவற்களஞ்சியம் ** (*Encyclopedia of DNA Elements*) எனவும் ஆங்கில சொல்சுருக்கமான **என்கோடு** (**ENCODE**) எனவும் அறியப்படும் இந்த பொது ஆராய்ச்சி  கூட்டமைப்பு செப்டம்பர் 2003இல் அமெரிக்க *தேசிய மனித மரபணுத்தொகுதி ஆராய்ச்சி கழகத்தால்* NHGRI) நிறுவப்பட்டது. இதன் இலக்காக மனித மரபணுத்தொகுதியின் அனைத்து செயற்கூறுகளையும்  கண்டறிவதாகும்;  மனித மரபணுத்தொகைத் திட்டத்தை வெற்றிகரமாக நிறைவேற்றிய பிறகு  தேசிய மனித மரபணுத்தொகுதி ஆராய்ச்சி கழகத்தின் முதன்மையான திட்டமாக இது விளங்குகிறது.  இந்தத் திட்டத்தின் மூலமாக கிடைக்கும் தரவுகள் உடனுக்குடன் பொது தரவுத்தளங்கில் பகிரப்படும்.

செப்டம்பர் 5,  2012 அன்று, இத்திட்டத்தின் துவக்க முடிவுகள் ஒருங்கிணைந்த 30 ஆய்வுத்தாள்களாக இயற்கை, மரபணுத்தொகை உயிரியல், மற்றும் மரபணுத்தொகை ஆய்வு போன்ற அறிவியல் இதழ்களில் வெளியிடப்பட்டது. இந்த வெளியீடுகள் முன்பு  "பயனில்லாதவை" எனக் கருதப்பட்ட மனித மரபணுத்தொகையில் குறைந்தது 80% குறிமுறையற்ற உயிரியல் செயல்பாட்டுடன் இருப்பதாக காட்டுகின்றன.  மனித மரபணுத்தொகையில் 98% வரை குறிமுறையற்றதாக இருப்பதால் இந்தக் கண்டறிதல் மிகவும் முகனையான ஒன்றாகும்.

## இதனையும் காண்க

* மனித மரபணுத்தொகைத் திட்டம்

## மேற்கோள்கள்

## வெளி இணைப்புகள்

* 
* Official list of ENCODE project publications
* ENCODE project at the National Human Genome Research Institute
* Encyclopedia of DNA Elements at the UCSC Genome Browser
* ENCODE/GENCODE project at the Wellcome Trust Sanger Institute
* ENCODE-sponsored introductory tutorial
* FactorBook
* modENCODE
* ENCODE threads Explorer at the Nature

பகுப்பு:உயிரியத் தரவுத்தளங்கள்
பகுப்பு:டி. என். ஏ
பகுப்பு:உயிரியத் தரவுத்தளங்கள்
காடு வாழ்த்து

புறநானூறு 356ஆம் பாடல் **காடு வாழ்த்து** என்னும் துறையைச் சேர்ந்தது என்று ஒரு பதிப்பு குறிப்பிடுகிறது.  இந்தப் பாடலில் சுடுகாடு முதுகாடு என்று சுட்டப்பட்டு அது எப்படி இருந்தது என காட்டப்பட்டுள்ளது. எலும்பும் சாம்பலுமாகிய ‘களரி’ எங்கும் பரந்து கிடக்க, வழி நெடுகிலும் கள்ளிச் செடி இருக்க, ஆந்தை, கோட்டான் வகைப் பறவைகளான ‘கூகை’ இனம் பகலிலும் கூவிக்கொண்டிருந்தனவாம். பகலிலும் பிணம் எரியும் ஈம விளக்கு எரிந்துகொண்டிருந்ததாம். பேய்மகளிரின் நடமாட்டம் இருந்ததாம். ஈமப் புகை மேகம் சூழ்ந்துகொண்டிருந்ததாம். 

இப்படிப் பாடினால் அது காடுவாழ்த்து அல்லவா?

இந்தப் பாடல் ‘மகட்பாற்காஞ்சி’ என்னும் துறை எனவும் குறிப்பிடப்பட்டுள்ளது. 

பிணமாக எரிபவனை அவன் வாழ்ந்த காலத்தில் விரும்பிய பலர் (‘நெஞ்சு அமர் காதலர்’) அழுத கண்ணீரானது வெந்து சூடு தணியாமல் இருக்கும் நீற்றுச் சாம்பலின் சூட்டைத் தணித்ததாம். – இந்தச் செய்தியையும் இந்தப் பாடல் குறிப்பிடுவதால் இதனை மகட்பாற்காஞ்சி எனவும் குறிப்பிடலாயினர்.

இது தாயங்கண்ணனார் பாட்டு.

## அடிக்குறிப்பு

பகுப்பு:புறநானூற்றுத் துறைகள்
சடாகோ சசாகி

ஒரு சப்பானிய சிறுமி, ஹிரோசிமாவில் 1945, ஆகத்து 6 அன்று அணுகுண்டு வீசப்பட்ட போது அவளிற்கு இரண்டு வயது, அவளது வீடு அணுகுண்டு வீசப்பட்ட மிசசா பாலத்திற்கு அருகிலேயே அமைந்திருந்தது. ஆயிரம் கொக்குகளின் கதைக்காக இறப்பதற்கு முன்பும், போரினால் பாதிக்கப்பட்ட அப்பாவிகளின் அடையாளமாக இன்றுவரையும் அவள் அறியப்படுகிறாள்.

## மேலோட்டம்
சடாகோ அணுகுண்டு வெடிப்பு நிகழும் போது வீட்டிலேயே இருந்தாள், இவ்வெடிப்பு தரையிலிருந்து 2 கிலோமீட்டரில் நிகழ்ந்தது, அதன் போது யன்னலூடாக வெளியே வீசப்பட்டாள், அவளது தாயார் அவள் இறந்திருக்கலாம் என்று சந்தேகப்பட்டு வெளியே ஓடி வந்து பார்த்தார், ஆனால் அவரது மகள் உயிருடன் இருப்பதை கண்டறிந்தார். 1954 நவம்பரில் அவளது காதுகளின் பின்னால் வீக்கம் உருவானது, 1955 சனவரியில் கால்களில் ஊதாப்புள்ளிகள் உருவாகியது. பின்னர் அது குருதிப்புற்றுநோய் என அறியப்பட்டது (அவளது தாயார் இதை அணுகுண்டு நோய் என்று அழைத்தார்) 1955 பிப்ரவரி 21 ஆம் தேதி மருத்துவமனையில் அனுமதிக்கப்படாள், அங்கு அதிகபட்சமாக ஓராண்டே உயிர் வாழ்ந்தாள்.

அணுகுண்டு வெடித்து சில ஆண்டுகளிற்கு பின் குருதிப்புற்றுநோய் குறிப்பாக குழந்தைகளிடத்தில் அதிகரிப்பது கண்டறியப்பட்டது. 1950களின் தொடக்கத்தில் இது அணுக்கதிர் வீச்சினாலேயே ஏற்படுகிறது என்பது அறியப்பட்டது.

1955 ஆகஸ்டு 3 ஆம் தேதி சகாடோவின் உயிர்த்தோழியான சிசூகோ கமமோடோ மருத்துவமனைக்கு பார்க்க வந்து ஒரு தங்கநிறமான தாளினை சதுரமாக வெட்டி அதை காகித கொக்காக மடித்தாள், யாரேனும் ஆயிரம் கொக்குகளை மடித்தால் அவரின் வேண்டுதலை கடவுள் நிறைவேற்றுவார் எனும் பண்டைய ஜப்பானிய கதையின் நம்பிக்கையை கூறினாள், இதற்கேற்ப அவளும் 1000 கொக்குகளை மடிக்கத் தொடங்கனாள் இறப்பதற்கு முன்புவரை 644 கொக்குகளை மடித்திருந்தாள், பின் எஞ்சிய கொக்குகள் அவளின் நண்பர்களால் மடிக்கப்பட்டு அவளின் உடலுடன் சேர்த்து புதைக்கப்பட்டது.

அவள் மருத்துவமனையிலிருக்கும் போது கொக்குகளை மடிக்க போதுமானளவு நேரம் கிடைத்தாலும் அங்கு காகித்திற்கான பற்றாக்குறை காணப்பட்டது, இதனால் மருந்துச்சீட்டுக்களையும் மாற்றீடாகப்பயன்படுத்தக்கூடிய வேறுபொருட்களையும் பயன்படுத்தினாள், குணமடைந்த நோயாளிகளின் அறைகளிற்குச்சென்று அங்கு பயன்படுத்திய மருந்துச்சீட்டுக்களை பெற்றமையும் இதில் அடங்கும். சிசூகோ பள்ளியிலிருந்து தாள்களை கொண்டுவந்து கொடுப்பாள், இக்காலப்பகுதியில் அவளது நிலை தொடர்ச்சியாக மோசமாகிக்கொண்டே போனது, ஒக்டோபரின் இடைப்பகுதியளவில் அவளது கால் வீக்கமடைந்ததுடன் ஊதா நிறமாகவும் மாறியது அவளது குடும்பத்தினர் சாப்பிட வற்புறுத்திய போது தேனீருடன் சோற்றை கேட்டு 'இது நன்றாயிருக்கிறது' என்று கூறினாள். இவையே அவள் கடைசியாக கூறிய வார்த்தைகள். அவளது குடும்பத்தினர் அவளைச் சூழ்ந்திருக்க ஒக்டோபர் 25, 1955 காலையில் 12 ஆவது வயதில் உயிரிழந்தாள்.

## மேற்கோள்கள்

## வெளி இணைப்புகள்
*கொக்குகள் செய்தபடி காத்திருக்கிறாள் சடாகோ சசாகி ! -விகடன்
*ஆயிரம் கொக்குகளின் கதை

பகுப்பு:1943 பிறப்புகள்
பகுப்பு:1955 இறப்புகள்
பகுப்பு:சப்பானிய மக்கள்
பகுப்பு:புற்றுநோயால் இறந்தவர்கள்
குடிநிலை உரைத்தல்

புறநானூற்றுப் பாடல்களுக்குத் தரப்பட்டுள்ள துறைகளில் குடிநிலை உரைத்தல் என்பது ஒன்று. இது கரந்தைத் திணையின் துறை. புறநானூற்றில் இத்துறைப் பாடல் ஒன்றே ஒன்று உள்ளது. பாடல் எண் 290
## இலக்கண நூல் விளக்கம்
* குடிநிலை உரைத்தல் தொல்காப்பியம் கூறும் ‘தார்நிலை’  இத்துறையின்பாற் படும் என்பர். 
*புறப்பொருள் வெண்பாமாலை கரந்தைத் திணையின் 14 துறைகளில் இது ஒன்று. மூதாதையரின் தறுகண்மையைக் கூறுவது இத் துறை.
*புறநானூற்றுத் திணை, துறை பகுப்புக்களுக்கு மூலமான, மறைந்துபோன பன்னிரு படலம் நூலிலிருந்து இந்தப் பகுப்புப் பெயர் தரப்பட்டுள்ளது.
## இலக்கியம்
ஔவையார் பாடிய இந்தப் பாடல் வீரன் ஒருவனின் முன்னோரின் செயலை அரசனுக்குச் சொல்லிக்காட்டுவதாக அமைந்துள்ளது. 

அரசனின் தந்தைக்குத் தந்தை போரிட்டபோது, இவன் தந்தை அரசனுக்கு முன்னே நின்று பகைவரின் படைகள் தாக்காவண்ணம் பாதுகாத்தானாம். மழைத்துளி விழாமல் தடுக்கும் ஓலைக்குடை போல் இந்த அரசனின் பாட்டனுக்கு விளங்கினானாம். 
## அடிக்குறிப்பு

பகுப்பு:புறநானூற்றுத் துறைகள்
பரிசில் விடை

புறநானூற்றுப் பாடல்களுக்குத் தரப்பட்டுள்ள துறைகளில் **பரிசில் விடை** என்பது பாடாண் திணையில் வரும் துறையாகும். புறநானூற்றில் இத்துறைப் பாடல்கள் ஆறு உள்ளன.
## இலக்கண நூல் விளக்கம்
* தொல்காப்பியம் இதனைக் ‘கொடுபோர் ஏத்திக் கோடார்ப் பழித்தல்’ என்று குறிப்பிடுகிறது.  
*புறப்பொருள் வெண்பாமாலை பாடாண் படலத்தில் வரும் 48 துறைகளில் இது ஒன்று. வேந்தன் தன்னைப் புகழ்ந்த புலவர் இன்புறும் வண்ணம் பரிசளித்து விடுத்து வைப்பது இத் துறை.
*புறநானூற்றுத் திணை, துறை பகுப்புக்களுக்கு மூலமான, மறைந்துபோன பன்னிரு படலம் நூலிலிருந்து இந்தப் பகுப்புப் பெயர் தரப்பட்டுள்ளது.

## இலக்கியம்
*ஔவையாருடன் சென்ற விறலியர் காட்டுக் கீரை வைத்திருந்தனர். அதனுடன் சேர்த்துச் சமைத்து உண்பதற்காக நாஞ்சில் வள்ளுவனிடம் கொஞ்சம் அரிசி கேட்டனர். அவனோ ஒரு யானையை அவர்களுக்குப் பரிசாக வழங்கினானாம். – இதனை ஔவையார் ‘தேற்றா ஈகை’ (தெளிவில்லாத கொடை) எனக் குறிப்பிடுகிறார்.
*வன்பரணர் வல்வில் ஓரியைக் அவன் வேட்டையாடும் காட்டில் கண்டு பாடினார். பாடலின் முடிவில் புலவருடன் சென்ற பாணர் வழக்கம்போல் ‘கோ’ என ஒரு கூட்டிசை எழுப்பினர். அது கேட்ட ஓரி கோ என்பது தன்னைக் குறிக்கும் சொல் என உணர்ந்து நாணினானாம். தான் யார் என்பதை அவர்களுக்குச் சொல்லாமலேயே சென்றுவிட்டானாம்.
*பெருஞ்சித்திரனார் குமணன் தம்பி இளங்குமணனைக் கண்டு பாடினார். அவன் சிறிதளவே பரிசில் வழங்கினான். அதனை ஏற்காமல் சென்ற புலவர் வேறொரு அரசன் நல்கிய களிற்றை இளங்குமணன் காவல் மரத்தில் கட்டி வைத்துவிட்டு அவனை மதிக்காத தன் பெருமை தோன்ற ஒரு பாடலைப் பாடினார்.
*குமணன் தன் தலையைக் கொய்து கொண்டு போய்த் தன் தம்பியிடம் கொடுத்து அதன் விலையைப் பரிசாகப் பெற்றுக்கொள்ளும்படி புலவர் பெருந்தலைச் சாத்தனாரிடம் தன் வாளைக் கொடுத்தான். புலவர் வாளைக் கொண்டுபோய் இளங்குமணனிடம் காட்டி இருவரையும் ஒன்று சேரும்படி செய்தார்.
*சோழன் குளமுற்றத்துத் துஞ்சிய கிள்ளிவளவன் ஆட்சிக் குடை நிழலில் வாழும் எனக்குக் கடல் வற்றினாலும், கதிரவன் தென்திசையில் தோன்றினாலும் கவலையில்லை – என்று எருக்காட்டூர்த் தாயங்கண்ணனார் பாடுகிறார்.
*ஐயூர் முடவனார் தன் பசியைப் போக்குமாறு தாமான் தோன்றிக்கோனிடம் வேண்டினார். அவனோ வானத்தில் மீன் பூத்த்து போல ஆனிரைகள் பலவற்றை ஊர்தியோடு நல்கினான்.

## அடிக்குறிப்பு

பகுப்பு:புறநானூற்றுத் துறைகள்
வகையிடலின் கூட்டல் விதி

நுண்கணிதத்தில் **வகையிடலின் கூட்டல் விதி** (*sum rule in differentiation*) என்பது, இரு வகையிடத்தக்கச் சார்புகளின் கூடுதலாக அமையும் ஒரு சார்பினை வகையிடப் பயன்படுத்தப்படும் விதியாகும். வகையிடலின் நேரியல்புத்தன்மையின் ஒரு பகுதியாக இது அமைகிறது. இவ்விதியிலிருந்துதான் தொகையிடலின் கூட்டல் விதி பெறப்படுகிறது.

இவ்விதியின் கூற்று:

*f* , *g* வகையிடத்தக்க இரு சார்புகள் எனில்:

:(f + g)'=f' + g' \,\! 

லைப்னிட்சின் குறியீட்டில் இவ்விதி:

*u* , *v* ஆகியவை வகையிடக்கூடிய இரண்டு சார்புகள் எனில்,

இவ்விரு சார்புகளின் கூடுதலின் வகைக்கெழு:

:\frac{d}{dx}(u + v)=\frac{du}{dx}+\frac{dv}{dx}

இவ்விதி கூட்டலுக்கு மட்டுமின்றி கழித்தலுக்கும், இரண்டுக்கும் மேற்பட்ட சார்புகளின் கூட்டல் மற்றும் கழித்தலுக்கும் பயன்படுகிறது.

:\frac{d}{dx}(u + v + w + \dots)=\frac{du}{dx}+\frac{dv}{dx}+\frac{dw}{dx}+\cdots

## நிறுவல்

கூட்டல் விதியை வகையிடலின் அடிப்படைக் கொள்கையைப் பயன்படுத்தி நிறுவலாம்.

: y = u + v \,

Δ*y*, Δ*u* , Δ*v* என்பவை முறையே *y*, *u* , *v* ஆகியவற்றில் ஏற்படும் சிறிய கூடுதல் அளவுகள் எனில்:

: y + \Delta{y} = (u + \Delta{u}) + (v + \Delta{v}) = (u + v) + \Delta{u} + \Delta{v} = y + \Delta{u} + \Delta{v} \, 

: \Delta{y} = \Delta{u} + \Delta{v} \, 

Δ*x*  ஆல் வகுக்க:

: \frac{\Delta{y}}{\Delta{x}} = \frac{\Delta{u}}{\Delta{x}} + \frac{\Delta{v}}{\Delta{x}} 

\Delta{x}\to 0 எனில்:

:\lim_{\Delta{x}\to 0}\frac{\Delta{y}}{\Delta{x}} = \lim_{\Delta{u}\to 0} \frac{\Delta{u}}{\Delta{x}} + \lim_{\Delta{v}\to 0}\frac{\Delta{v}}{\Delta{x}} 

வகையிடலின் வரையறைப்படி:
: \frac{dy}{dx} = \frac{du}{dx} + \frac{dv}{dx} 

எனவே வகையிடலின் கூட்டல் விதி:

: \frac{d}{dx}\left(u + v\right) = \frac{du}{dx} + \frac{dv}{dx} 

## கழித்தலுக்கு நீட்டிப்பு

வகையிடலின் கூட்டல் விதியைக் கழித்தலுக்குப் பொருத்தமானதாக பின்வருமாறு நிறுவலாம்.

: \frac{d}{dx}\left(u - v\right) = \frac{d}{dx}\left(u + (-v)\right) = \frac{du}{dx} + \frac{d}{dx}\left(-v\right). 

வகையிடலின் மாறிலிப் பெருக்கல் விதியின் சிறப்பு வகையான *k*=−1 என்பதன் முடிவைப் பயன்படுத்த:

: \frac{d}{dx}\left(u - v\right) = \frac{du}{dx} + \left(-\frac{dv}{dx}\right) = \frac{du}{dx} - \frac{dv}{dx}. 

எனவே கூட்டல், கழித்தல் இரண்டையும் இணைத்து இவ்விதியைப் பின்வருமாறு தரலாம்:

: \frac{d}{dx}\left(u \pm v\right) = \frac{du}{dx} \pm \frac{dv}{dx}. 

## பொதுமைப்படுத்தல்
*f*1, *f*2,..., *f**n* ஆகிய சார்புகளுக்கு:

: \frac{d}{dx} \left(\sum_{1 \le i \le n} f_i(x)\right) = \frac{d}{dx}\left(f_1(x) + f_2(x) + \cdots + f_n(x)\right) = \frac{d}{dx}f_1(x) + \frac{d}{dx}f_2(x) + \cdots + \frac{d}{dx}f_n(x) 

: \frac{d}{dx} \left(\sum_{1 \le i \le n} f_i(x)\right) = \sum_{1 \le i \le n} \left(\frac{d}{dx}f_i(x)\right) .

அதாவது, தரப்பட்ட சார்புகளின் கூடுதலின் வகைக்கெழு அச்சார்புகள் ஒவ்வொன்றின் வகைக்கெழுக்களின் கூடுதலுக்குச் சமமாகும்.

## மேற்கோள்கள்
*Gilbert Strang: *Calculus*. SIAM 1991, , p.&nbsp;71 (restricted online version (google books))
*[ sum rule at [PlanetMath]]
*கணிதவியல், மேனிலை - முதலாம் ஆண்டு, தொகுதி - 2, தமிழ்நாட்டுப் பாடநூல் கழகம். பக்கம் 76. http://www.textbooksonline.tn.nic.in/Std11.htm 

பகுப்பு:வகையீட்டு நுண்கணிதம்
களர் நிலம்

**களர் நிலம்** என்பது அமிலம் மற்றும் காரத்தன்மை உள்ள நிலமாகும். மண்ணிலுள்ள சோடியம் உப்புக்களின் அளவு அதிகமாகும் போது களர்நிலம் உருவாகிறது. களர் நிலங்களில் நுண்ணுயிர்களின் எண்ணிக்கையும், அவற்றின் செயல் திறனும் குறைந்து காணப்படும்.

களர் நிலத்தைப் பற்றிய குறிப்புகள் தமிழ்ச் செய்யுட்களில் காணலாம்:

" கல்வியில் லாத பெண்கள் 
          களர் நிலம்: அந்நிலத்தில் 
புல் விளைந்திடலாம்; நல்ல 
     புதல்வர்கள் விளைதல் இல்லை!"
 

"உளர்என்னும் மாத்திரையர் அல்லால் பயவாக்         
       களர் அனையர் கல்லாதவர்."



## மேற்கோள்

விளைவுக்கு முற்றிலும் பயனற்ற நிலம்.
விதையை முளைக்கவிடரமல் தடுக்கும் தன்மை உடையது.
இதனை சவட்டு நிலம் என்றும் கூறுவர்.
இதில் முள்ளுடைய மரங்கள் வளரும்.களர் நிலங்களில் களிமண்ணின் மீது சோடிய அயனிகள்அதிகமாக படிந்து விடுகின்றன இந்த மண்ணில் கார அமில நிலை 8.5 க்கு மேல் இருக்கும். சோடியம் அயனிகள் படிமானமும் 15% மேல் இருக்கும்
களர் மண்ணால் ஏற்படும் தீமைகள்
1. மண் இறுகியும், காற்றோட்ட வசதி இல்லாமல் இருப்பதால், வேரின் வளர்ச்சி தடைபடும்
2. நூண்ணூட்டச் சத்துகளின் பற்றாக்குறை ஏற்படும்
3. நுண்ணுயிர்கள் பெருக்கமும், செயல்பாடும் தடைபடும்

பகுப்பு:நிலம்
பித்ரு பட்சம்

**பித்ரு பட்சம் ** (*Pitru Paksha*, ), அல்லது **பித்ர் பக்ஷம்** அல்லது **பித்ரி பக்க்ஷா**, (வடமொழியில்  "முன்னோர்களின் பதினாறு நாட்கள்" எனப் பொருள்படும்) இந்த  16–சந்திர நாட்கள் கொண்ட  பட்சம்  இந்துக்கள் தங்கள் முன்னோர்களை வழிபடும் (பித்துருக்கள்) காலமாகக் கருதப்படுகிறது. இந்நாட்களில் இறந்தவர்களுக்கு உணவு படைத்து வழிபடுகிறார்கள். இச்சடங்கு **மகாளய பட்சம்** என்றும் வழங்கப்படுகிறது.

இந்த நாட்களில் இறந்தவர்களுக்கு சடங்குகள் நிகழ்த்தப்படுவதால் மற்ற பணிகளுக்கு நல்ல  நாட்களாகக் கருதப்படுவதில்லை. இந்நாட்களில் மங்கல நிகழ்வுகளான திருமணம் போன்றவை கொண்டாடப்படுவதில்லை. மேலும் புதிய வணிக முயற்சிகளைத் துவக்குதல், வீடு/வாகனங்கள் வாங்குதல் ஆகியனவும் தவிர்க்கப்படுகின்றன. இந்த பட்சம் மேற்கு மற்றும் தென்னிந்தியாவில் இந்திய அரசு நாட்காட்டியில் பாத்திரபத மாதத்தில் (தமிழ் மாதங்கள் ஆவணியின் இறுதி அல்லது புரட்டாசி மாத முதல்)  முழு நிலவு அன்று துவங்கி அடுத்த அமாவாசை நாள் (இந்த அமாவாசை *மகாளய அமாவாசை* எனப்படுகிறது) வரை  கடைபிடிக்கப்படுகிறது.  வட இந்தியாவிலும் நேபாளத்தில் பாத்திரபத மாதத்திற்கு மாற்றாக அசுவின் மாதத்தில் உள்ள தேய்பிறை நாட்களில் கடைபிடிக்கப்படுகிறது.
## மேற்கோள்கள்

பகுப்பு:இந்து சமயச் சடங்குகள்
பகுப்பு:இந்து சமய விழாக்கள்
மேற்காவுகை

திரவங்களிலும் வாயுக்களிலும் வெப்பம் கடத்தப்படும் முறையே **மேற்காவுகை** அல்லது **உடன்காவுகை** (*convection*) எனப்படும். திண்மப் பொருட்களில் வெப்பம் வெப்பக் கடத்தல் மூலமே கடத்தப்படும் இவை . வெப்பம் கடத்தப்படும் மூன்று முறைகளில் ஒன்றாகும். புவியின் வளிமண்டலம், பெருங்கடல்கள்,மூடகம் என்பனவற்றில் மேற்காவுகையானது தாக்கம் செலுத்துகின்றது. இதுவே முகில்கள், இடியுடன் கூடிய மழை ஆகியவை உருவாகவும் காரணமாகும்.

## மேற்காவுகைக்கான எடுத்துக்காட்டுகளும் பயன்பாடும்

வளிமண்டலம், கோள்களின் மூடகம், பெருங்கடல்கள் ஆகியவற்றில் மேற்காவுகையானது பேரளவில் நடைபெறுகின்றது. இந்த மேற்காவுகையானது சிலவேளைகளில் அவதானிக்க முடியாத அளவிற்கு சிறியதாகவும் சிலவேளைகளில் சூறாவளி போலப் பேரளவிலும் நடைபெறும். ஞாயிறு உட்பட அனைத்து விண்மீன்களினதும் உட்பகுதியிலிருந்து அவற்றின் மேற்பரப்புகளுக்கு மேற்காவுகை மூலமே வெப்பம் கடத்தப்படுகின்றது.

பகுப்பு:இயற்பியல் இயல்புகள்
பகுப்பு:இயற்பியல் கோட்பாடுகள்
இடாய்ச்சு நடுவண் வங்கி

**இடாய்ச்சு தேசிய வங்கி** (இடாய்ச்சு:*Deutsche Bundesbank*, ஆங்கிலம்: *German Federal Bank*), யேர்மனியக் குடியரசின் தேசிய வங்கியாகும். ஐரோப்பிய மைய வங்கிகளின் அமைப்பில் உறுப்பினராகவுள்ளது. இக்கூட்டமைப்பில் அதிகப் பங்குகளைக் கொண்டுள்ள இதுவே பலம் வாய்ந்த உறுப்பினராகும். ஐரோப்பிய மைய வங்கியும் இவ்வங்கியும் ஃபிராங்க்பர்ட்டிலேயே அமைந்துள்ளன.

## மேற்கோள்கள்


## மேலும் பார்க்க
*நெதர்லாந்து வங்கி
*இங்கிலாந்து வங்கி

## வெளி இணைப்புகள்
*  அலுவல் தளம்

பகுப்பு:வங்கிகள்
பகுப்பு:ஐரோப்பா
வகையிடலின் மாறிலிப் பெருக்கல் விதி

நுண்கணிதத்தில் **வகையிடலில் மாறிலிப் பெருக்கல் விதி** (*constant factor rule in differentiation* அல்லது *The Kutz Rule*), ஒரு சார்பை வகையிடும் போது அதில் கெழுக்களாக உள்ள மாறிலிகளை வகையீட்டுக் குறியின் வெளியே கொண்டுவந்த பின் மீதமுள்ள சார்பினை மட்டும் வகையிட வழிவகுக்கிறது. இது வகையிடலின் நேரியல்பின் ஒரு பகுதியாகும்.

:g(x) = k \cdot f(x) என்ற சார்பில் *k* ஒரு மாறிலி எனில்,

வகையிடலின் மாறிலிப் பெருக்கல் விதிப்படி இதன் வகைக்கெழு:

:g'(x) = k \cdot f'(x)

## நிறுவல்

வகையிடலின் அடிப்படைக் கொள்கைகளின்படி:

:g'(x) = \lim_{h \to 0} \frac{g(x+h)-g(x)}{h}
:g'(x) = \lim_{h \to 0} \frac{k \cdot f(x+h) - k \cdot f(x)}{h}
:g'(x) = \lim_{h \to 0} \frac{k(f(x+h) - f(x))}{h}
:g'(x) = k \lim_{h \to 0} \frac{f(x+h) - f(x)}{h} \quad \mbox{(*)}
:g'(x) = k \cdot f'(x) இது வகையிடலின் மாறிலிப் பெருக்கல் விதியை லாக்ராஞ்சியின் குறியீட்டில் தருகிறது.

லைப்னிட்சின் குறியீட்டில் இவ்விதி:

:\frac{d(k \cdot f(x))}{dx} = k \cdot \frac{d(f(x))}{dx}.

இவ்விதில் *k*=-1 எனக் கொண்டால்:

:\frac{d(-y)}{dx} = -\frac{dy}{dx}.

## குறிப்பு
*k* என்பது ஒரு மாறிலியாக இருந்தால் மட்டுமே அதை, மேலே தரப்பட்டுள்ள நிறுவலில் (*) குறியுள்ள எல்லையின் வெளியே எடுக்க இயலும்.

*k* இன் மதிப்பு *x* -ஐச் சார்ந்ததது எனில் *k(x+h)* = *k(x)* என எடுத்துக்கொள்ள முடியாது. அந்நிலையில் பெருக்கல் விதியைப் பயன்படுத்த வேண்டியிருக்கும்.

## எளிய எடுத்துக்காட்டுகள்
*f(x) = 3 x^2 எனில்,

:\frac{d(3 x^2)}{dx} = 3 \cdot \frac{d(x^2)}{dx}

*f(x) = 5sinx எனில்,

:\frac{d(5sinx)}{dx} = 5 \cdot \frac{d(sinx)}{dx}

## உசாத்துணைகள்
* கணிதவியல், மேனிலை - முதலாம் ஆண்டு, தொகுதி - 2 , தமிழ்நாட்டுப் பாடநூல் கழகம். பக்கம் 76.

பகுப்பு:வகையீட்டு நுண்கணிதம்
சுமன் (நடிகர்)

**சுமன்** ஓர் தென்னிந்திய  திரைப்பட நடிகர்.  1980களில்  தெலுங்கு, தமிழ் மலையாள மொழிகளில்  அதிரடி திரைப்படங்களிலும் காதல் திரைப்படங்களிலும் நடித்து வந்தார். தெலுங்கில் *சித்தாரா*, *தரங்கணி*,  *நேதி பாரதம்* ஆகியன குறிப்பிடத் தக்கன. மலையாள மொழியில் *சாகர் அலையசு ஜாக்கி* என்ற திரைப்படத்தில் வில்லனாகவும் வரலாற்றுச் சித்திரமான பழசி இராசாவில் *பழயம்வீடன் சாந்து*வாகவும் நடித்துப் புகழ் பெற்றார்.  நீண்ட இடைவெளிக்குப் பிறகு மீளவும்  நடிக்க வந்தபிறகு 2007இல் வெளியான சிவாஜி: த பாஸ் படத்தில் எதிர்மறை வேடத்தில் நடித்துப் பரவலானப் பாராட்டைப் பெற்றார். குருவி, ஏகன் ஆகிய திரைப்படங்களிலும் நடித்திருந்தார்.

## வெளி இணைப்புகள்
* 

## மேற்கோள்கள்

பகுப்பு:வாழும் மக்கள்
பகுப்பு:துளு மக்கள்
பகுப்பு:1959 பிறப்புகள்
பகுப்பு:தெலுங்குத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
இலங்கையில் கிறித்தவம்

**[[இலங்கை]]யில் [[கிறித்தவம்]]** ஒரு சிறுபான்மைச் சமயமாகவுள்ளது. இயேசுவின் அப்போஸ்தலர்களில் ஒருவர் கி.பி. 52இல் இந்தியாவுக்குக் கிறித்தவத்தை அறிமுகப்படுத்திய காலத்தில், இந்தியாவுக்கு அண்மையிலுள்ள இலங்கைக்கும் கிறித்தவம் அறிமுகமாகியிருக்க வாய்ப்பிருந்திருக்கலாம் என்ற ஊகக் கருத்தும் உள்ளது. கிறித்தவ வியாபாரிகள் இலங்கையில் 6ஆம் நூற்றாண்டில் தங்கி, தேவாலயத்தினைக் கட்டி கிறித்தவ சமய விடங்களில் ஈடுபட்டனர் என குறிப்பிடப்பட்டுள்ளது. 1505 இல் போர்த்துக்கேயரால் உரோமன் கத்தோலிக்கம் இலங்கையில் அறிமுகப்படுத்தப்பட்டது. 17ஆம் நூற்றாண்டில் ஒல்லாந்துக்காரரால் மதமாற்றம் மேற்கொள்ளப்பட்டது. இதனால் கிறித்தவர்கள் 10 வீதத்தினால் அதிகரித்தனர். இந்த எண்ணிக்கை பின்னர் குறைந்தது. இலங்கையிலுள்ள கிறித்தவர்கள் சிங்கள, தமிழ், பறங்கியர் இனக்குழுக்களை உள்ளடக்கியவர்களாகவுள்ளனர்.

## இவற்றையும் பார்க்க
*இலங்கையில் உரோமன் கத்தோலிக்கம்
*இலங்கையில் சீர்திருத்தத் திருச்சபை
*இலங்கையில் சமயம்

## குறிப்புகள்

## வெளியிணைப்புகள்
* Open Doors Int'l, Sri Lanka 
* Adherents.com, Religion by Location, Sri Lanka 
* SriLankanChristians.com 
* St. Andrew's Church (Church of Scotland)